Blues iku jeneng wangun lan genre musik kang diripta mligi déning masarakat Afro-Amérika ing pungkasan abad angka 19 saka lagu spirituil, lagu kerja, hollers lapangan, bengokan, lan narasi prasaja mawa irama balada. Genre blues didhasaraké marang wangun blues nanging duwé karakteristik liya kaya ta lirik tinamtu, garis bass lan instrumèn. Blues bisa dipérang dadi sawatara subgenre antarané Delta, Piedmont, lan gaya "blues Chicago". Perang Donya II nandhani transisi saka musik blues akustik menyang electric blues lan panyebaran musik blues kanthi luwih jembar. Ing taun 1960-an lan 1970-an, dumadi siji hibrida kang karan revolusi "blues rock".